Linda Ojastu
Linda Ojastu (aastani 1960 Linda Kepp; 29. veebruar 1936 Tartu – 26. september 2006 Tartu) oli Eesti ja Nõukogude Liidu kergejõustiklane ja spordipedagoog. 1954–1956 tuli ta 200 m jooksus ja 80 m tõkkejooksus ning 4 korral teatejooksus Eesti NSV meistriks. 1958. aasta Euroopa meistrivõistlustel võitis ta Nõukogude Liidu võistkonna koosseisus koos Vera Krepkina, Nina Poljakova ja Valentina Maslovskajaga kuldmedali 4×100 m teatejooksus.